26 साल की एक्ट्रेस करने जा रही 68 साल के एक्टर से शादी, जानिए क्या है सच!  
सेलेना गोमेज ने कहा 68 साल के बिल मुरे से करेंगी शादी
'द डेड डान्ट लाई' में सेलेना के को-एक्टर हैं बिल मुरे
सेलेना की पोस्ट से फैन्स नाराज
हॉलीवुड की मशहुर एक्ट्रेस सेलेना गोमेज (Selena Gomez) अपने एक इंस्टाग्राम पोस्ट को लेकर सोशल मीडिया पर चर्चा में हैं. दरअसल, सेलेना गोमेज ने कान फिल्म फेस्टिवल (Cannes Film Festival) में पहली बार हिस्सा लिया और उन्होंने रेड कारपेट की कुछ तस्वीरें अपने इंस्टाग्राम अकाउंट से शेयर की. जिसके कैप्शन में उन्होंने लिखा कि वो अपने 68 वर्षीय को-एक्टर बिल मुरे (Bill Murray) के साथ जल्द ही शादी करने वाली हैं. सलीना के इस पोस्ट ने फैन्स के होश उड़ा दिए और उन्होंने उनसे इस बात को लेकर सवाल पूछना शुरू कर दिया.
My first time in Cannes! I'm so honored to have been a part of this movie with Jim and the whole cast. By the way Bill Murray and I are getting married.
A post shared by  Selena Gomez (@selenagomez) on May 16, 2019 at 9:21am PDT
अगर सेलेना के पोस्ट पर गौर किया जाए तो उनका लहजा मजाकिया था. दरअसल, 26 साल की सेलेना 'द डेड डोन्ट लाई' (The Dad Don't Lie) फिल्म में नजर आने वाली हैं. उन्होंने अपनी इस अपकमिंग फिल्म को लेकर 72वें कान फिल्म फेस्टिवल में हिस्सा लिया था. सेलेना ने अपने इंस्टाग्राम अकाउंट से कान फिल्म फेस्टिवल के रेड कारपेट की तस्वीरों को साझा करते हुए अपनी फीलिंग्स शेयर की. उन्होंने लिखा, 'कान ने मैंने पहली बार हिस्सा लिया है, मैं इस फिल्म का हिस्सा बनकर बहत गर्व महसूस कर रही हूं' साथ ही उन्होंने मजाकिया लहजे में 68 साल के अपने को-स्टार बिल मुरे को लेकर लिखा ' और हां, मैं और बिल मुरे जल्द ही शादी करने वाले हैं.'
बता दें सेलेना गोमेज (Selena Gomez) ने कान फिल्म फेस्टिवल (Cannes film Festival) में अपना डेब्यू किया है. वो रेड कारपेट अपनी अपकमिंग फिल्म की पूरी स्टारकास्ट के साथ पहुंची थी. उन्होंने व्हाइट कलर का स्लीट गाउन पहना हुआ था और गले में नेकलैस पहना था. उनकी रेड कलर की लिप्सिटक उनकी ड्रेस पर काफी जच रही थी. सेलेना ने स्लीट गाउन पर बन हेयरस्टाइल बनाया हुआ था, जो उनके लुक को पूरा कर रहा था.